Ved Itezhi-Tezhi skifter Kafue igjen retning, og blir tvunget østover. Demningen Itezhi-Tezhi ble ferdigstilt 1977. Etter demningen begynner Kafue-slettene, som er opp til 50 km brede, og som elven oversvømmer regelmessig. Mellom Itezhi-Tezhi og byen Kafue 250 km lenger øst er det vanskelig for trafikk å krysse elven, og slettene deler derfor landet i en nordlig og sørlig del. Etter Kafue by begynner Kafue-kløften som fører vannet med et fall på 550 m ned til Zambezi-elven ikke langt fra Chirundu. Zambesi er grenseelven mellom Zambia og Zimbabwe).